Lakpa Munyu​—Mawu Be Biɛ; Nɔ́ Heje Nɛ Mawu Biɛ Nɛ Wa Maa Le ɔ He Hia\nKANE NGƐ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hiligaynon Hungarian Igbo Iloko Indonesian Italian Japanese Kazakh Kikuyu Kiluba Kinyarwanda Kirghiz Kirundi Korean Lingala Lithuanian Luo Malagasy Maltese Norwegian Nzema Oromo Pangasinan Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Sranantongo Swahili Swedish Tagalog Tahitian Thai Tigrinya Tsonga Turkish Twi Ukrainian Urdu Uzbek Vietnamese Wayuunaiki Xhosa Yoruba Zulu\nLakpa Munyu—Mawu Be Biɛ\n“Wa nya be kake ngɛ munyu nɛ ji Mawu ngɛ biɛ aloo e be biɛ ɔ he, nɛ wa be e biɛ si bie hulɔ.”—Ní lelɔ kpanaa David Cunningham, Theological Studies.\nMawu de ke: ‘Ye biɛ ji Yehowa.’ (Yesaya 42:8) Yehowa ji Hebri biɛ nɛ e sisi ji, “O Deɔ O Peeɔ.”—1 Mose 2:4.\nYehowa suɔ nɛ waa kɛ e biɛ ɔ nɛ tsɛ lɛ. Baiblo ɔ de ke: ‘Nyɛɛ wo e biɛ ta! Nyɛ ha je ma amɛ tsuo nɛ le níhi nɛ e pee ɔ! Nyɛ ha nɛ a le kaa Yehowa kle.’—Yesaya 12:4.\nYesu kɛ Mawu biɛ ɔ tsu ní. Yesu de ngɛ sɔlemi nɛ e sɔle kɛ ha Yehowa a mi ke: ‘I ha nɛ [ye kaseli ɔmɛ] le o biɛ, nɛ ma ya nɔ ma pee jã.’ Mɛni heje nɛ Yesu tsɔɔ e kaseli ɔmɛ Mawu biɛ ɔ? E tsa nɔ ke: ‘Konɛ suɔmi nɛ o ngɛ kɛ ha mi ɔ eko nɛ hi a kpɛti, nɛ imi hu ma hi a mi.’—Yohane 17:26.\nMawu jami he ní lelɔ ko nɛ a tsɛɛ lɛ ke Walter Lowrie ɔ ngma ke: “Ke nɔ ko li Mawu biɛ ɔ, jamɛatsɛ ɔ li Mawu kaa nɔ ko nɛ e ngɛ nitsɛ, nɛ e be suɔmi náe kɛ ha Mawu ke e le kaa Mawu ji he wami ko nɛ ngɛ kɛkɛ.”\nNyumu ko nɛ a tsɛɛ lɛ ke Victor ɔ yaa sɔlemi daa otsi, se e na kaa e li Mawu nitsɛnitsɛ. E de ke: “Benɛ i kase kaa Mawu biɛ ji Yehowa a, i nu he kaa kpaako a tsɔɔ mi e biɛ. I nu he kaa kpaako i kɛ Nɔ nɛ i nu e he munyuhi fuu ɔ kpe. Amlɔ nɛ ɔ, i ba na Mawu kaa Nɔ ko nɛ ngɛ nitsɛnitsɛ nɛ huɛ bɔmi ngɛ i kɛ lɛ wa kpɛti.”\nYehowa hu hɛɛ lɛ kɛ suɔ nihi nɛ a kɛ e biɛ tsɛɔ lɛ ɔ a he. Mawu wo nihi nɛ a ‘susuɔ e biɛ ɔ he ɔ’ si ke: ‘Ma na mɛ mɔbɔ kaa tsɛ naa lɛ nitsɛ e bi nɛ sɔmɔɔ lɛ ɔ mɔbɔ ɔ.’ (Malaki 3:16, 17) Jehanɛ se hu ɔ, Mawu jɔɔ nihi nɛ a tsɛɔ e biɛ ɔ. Baiblo ɔ de ke: “Nɔ tsuaa nɔ nɛ ma kpa ngmlaa kɛ tsɛ Nyɔmtsɛ [Yehowa] biɛ ɔ, a ma he e yi wami.”—Romabi 10:13.